ขอบสอบถามคุณทีค่ะ ผ่าฟันคุดวันที่ 29 สิงหา ที่ผ่านมาจนตอนนี้ยังไม่หายปวด ไปให้ใส่ยาทุกอาทิตย์ แล้วอาทิตย์ที่แล้วบอกว่าเป็นกระดูกเบ้าฟันอักเสบ กินยาแก้ปวดตลอดเลย จนตอนนี้ก็ยังไม่หายปวด มันจะอันตรายมั้ยคะถ้าเป็นแบบนี้
สวัสดีค่ะ การถอนฟันหรือการผ่าฟันคุดก็เหมือนเป็นการทำการหัตถการอย่างนึง หลังทำอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ เลือดอาจจะไหลซึมจากแผลได้ภายใน 24 ชั่วโมงแรก มีอาการปวดที่ทำได้ภายใน 1 อาทิตย์แรกหากอาการปวดไม่ทุเลา อาจมีภาวะแทรกซ้อนซึ่งการมีกระดูกเบ้าฟันอักเสบก็เป็นภาวะแทรกซ้อนหนึ่งได้เช่นกัน แนะนำให้รักษากับทันตแพทย์อย่างต่อเนื่อง รับประทานยาแก้ปวดเพื่อบรรเทาอาการได้ ส่วนใหญ่โรคอาจจะใช้เวลาได้ 1-3 เดือนกว่าจะหายขึ้นกับบุคคคลค่ะ หากรักษากับแพทย์ต่อเนื่อง โอกาสที่โรคจะลุกลามจนเป็นอันตรายต่อรากฟันอย่างถาวรมีได้น้อย